Diari Oficial de la Generalitat Valenciana


Sumari del DOGV 7823, del 07-07-2016 (2016/4647)

Informació pública de la modificació puntual del pla general per a canvi d'ús en equipament dotacional. Expedient número 238/2016.
----------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4647


Data del document
:   16-01-2016

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informació pública de la modificació puntual del pla general per a canvi d'ús en equipament dotacional. Expedient número 238/2016. [2016/4647]  
De conformitat amb l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, mitjançant acord del Ple de data 2 de juny de 2016, s'ha resolt sotmetre a informació pública la modificació puntual del pla general d'ordenació urbana (PGOU) de Castalla per a canvi d'ús en equipament dotacional. El mencionat acord diu literalment el següent:  
«6. Aprovació, si és procedent, de proposta d'informació pública expedient de modificació puntual del pla general de Castalla per a canvi d'ús en equipament dotacional. Expedient 238/2016.  
Pel secretari es dóna compte del dictamen de la Comissió Especial de Comptes i Informativa d'Hisenda.  
[?]  
A continuació, l'alcalde president dóna per conclòs el debat suscitat i es procedeix a la votació del dictamen presentat que és aprovat per unanimitat dels 15 membres presents dels 17 que, de dret, integren la corporació, (5 vots a favor del grup municipal de Ciutadans-Partit de la Ciutadania -C's-, 3 vots a favor del grup municipal del Partit Popular -PP-, 4 vots a favor del Grup Municipal del Partit Socialista Obrer Espanyol -PSOE-, 2 vots a favor del grup municipal Compromís per Castalla-Compromís i 1 vot a favor del grup municipal d'Esquerra Unida del País Valencià-Esquerra Republicana País Valencià: Acord Ciutadà-EUPV-ERPV:AC), en els termes següents:  
  
«Per providència de l'Alcaldia Presidència de data 15 de desembre de 2015 s'ha incoat expedient per a tramitar la modificació puntual del PGOU de Castalla per a canvi d'ús en equipament dotacional.  
  
La modificació puntual pretesa persegueix tramitar un canvi d'usos en equipament dotacional de la xarxa primària situat al carrer de Jorge Juan, número 26-28, inclòs dins del pla general d'ordenació urbana de Castalla, de 8 de novembre de 2002, de l'actual ús d'infraestructura i serveis urbans (rp-ID) a ús assistencial (rp-TD), equivalent a l'ús sanitari i assistencial (QS) segons la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
La motivació per a aquest canvi d'ús és la utilització del dit equipament, que anteriorment era l'antic escorxador municipal i actualment està destinat com a magatzem, per a un ús sanitari i assistencial. Una vegada aprovat aquest canvi d'ús, es procedirà a la rehabilitació d'una edificació existent en una parcel·la i la seua adequació als nous requeriments funcionals.  
Mitjançant Resolució de l'Alcaldia Presidència de data 19 de maig de 2016 s'ha disposat:  
«Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla general de Castalla que té com a objecte el canvi d'ús en equipament dotacional de la xarxa primària situat al carrer de Jorge Juan, número 26-28, de l'actual ús d'infraestructura i serveis urbans (rp-ID) a ús assistencial (rp-RD), equivalent a l'ús sanitari i assistencial (QS), segons la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Segon. Continuar la tramitació de la modificació puntual del pla general d'acord amb la seua normativa específica.  
Tercer. Comunicar la present resolució d'informe ambiental i territorial estratègic a la conselleria competent en matèria d'ordenació del territori i medi ambient, en qualitat d'òrgan substantiu.  
Quart. Publicar el present informe en el Diari Oficial de la Comunitat Valenciana, d'acord amb el que disposa l'article 51.7 de la LOTUP.»  
  
En compliment de l'esmentat decret s'ha realitzat l'oportuna comunicació a la conselleria competent en matèria d'ordenació del territori i medi ambient.  
Així mateix, s'ha publicat l'informe ambiental i territorial en el Diari Oficial de la Comunitat Valenciana número 13516 de data 30 de maig de 2016.  
Consta informe tècnic favorable a l'aprovació de la modificació suscitada, emés en data 30 de maig de 2016.  
En data 30 de maig de 2016 s'ha emés un informe jurídic en què s'arreplega la normativa i procediment aplicables.  
En virtut del que disposa l'article 21.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), del qual es desprén que la modificació puntual pretesa afecta un element de la xarxa primària; article 57 de la LOTUP en què es regula la tramitació dels plans que no estiguen subjectes al procediment ordinari d'avaluació ambiental i territorial estratègica i article 22.2.c de la Llei 7/1985, de 2 d'abril, reguladora de les bases del règim local (LRBRL) en què s'al·ludeix a la competència del Ple de la corporació per a l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística, s'acorda:  
Primer. Sotmetre a informació pública, durant un període mínim de 45 dies, en els termes legalment establits, la modificació puntual del PGOU de Castalla per a canvi d'ús en equipament dotacional.  
  
Segon. Consultar durant el termini d'informació pública als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.  
Tercer. Habilitar l'alcalde president perquè realitze les actuacions necessàries a fi de fer complir el present acord.»  
El que se sotmet a informació pública durant un període de 45 dies, en compliment del que disposa l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, podent consultar el document en qüestió en les dependències municipals, en horari de 09.00 a 14.00 hores, de dilluns a divendres i en l'adreça web   
http://www.castalla.org/servicis/urbanisme/modificaciones-del-planeamiento-urbanistico/.  
  
Castalla, 16 de juny de 2016.- L'alcalde president: Antonio Bernabeu Bernabeu.